Notum sit omnibus presentibus quod Stephanus de Sormeri et frater ejus Guiardus concesserunt monachis de Vallelucente quicquid pater eorum possederat et ipsi clamabant in territorio Cirillei, jure perpetuo possidendum. Hoc factum est extra Erveium, in introitu nemoris, in die illa qua domnus Milo de Erveio et milites ejus se federaverunt juramentis cum rege Francie. Hujus rei testes sunt domnus Ansellus de Triagnio; Milo de Erveio; Holderus de Ereveio; Pontius de Radicibus; Petrus de Turnula; Mainardus Rufus. Hoc idem concessit uxor predicti Stephani apud Sormereium, ante domum suam; et hujus rei testes fuerunt Hagano; Glavianus; Warnerius filius Galterii ferrarii; Rainaldus fenerator; Tomas speculator; Robertus furnarius.